
ՈՐՈՇՈՒՄ
	10 հունվարի 2023 թվականի
	թիվ 1
	քաղ.Մոսկվա



«Թմրամիջոցները, հոգեներգործուն (հոգեմետ) նյութերը եւ դրանց պրեկուրսորները Եվրասիական տնտեսական միության մաքսային տարածք ներմուծելու եւ Եվրասիական տնտեսական միության մաքսային տարածքից արտահանելու մասին» հիմնադրույթի 6-րդ կետում
փոփոխություն կատարելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 46-րդ հոդվածին եւ «Երրորդ երկրների առնչությամբ ոչ սակագնային կարգավորման միջոցների մասին» արձանագրության (նշված պայմանագրի թիվ 7 հավելված) 4-րդ եւ 37-րդ կետերին համապատասխան՝ Եվրասիական տնտեսական հանձնաժողովի կոլեգիան որոշեց.
1.	«Թմրամիջոցները, հոգեներգործուն (հոգեմետ) նյութերը եւ դրանց պրեկուրսորները Եվրասիական տնտեսական միության մաքսային տարածք ներմուծելու եւ Եվրասիական տնտեսական միության մաքսային տարածքից արտահանելու մասին» հիմնադրույթի (Եվրասիական տնտեսական հանձնաժողովի կոլեգիայի 2015 թվականի ապրիլի 21-ի թիվ 30 որոշման թիվ 10 հավելված) 6-րդ կետի «բ» ենթակետը շարադրել հետեւյալ խմբագրությամբ. 
«բ)	արտակարգ իրավիճակների դեպքում մարդասիրական օգնություն (աջակցություն) եւ (կամ) անհետաձգելի օգնություն ցուցաբերելու համար նախատեսված թմրամիջոցների, հոգեներգործուն (հոգեմետ) նյութերի եւ դրանց պրեկուրսորների ներմուծումը եւ (կամ) արտահանումը, եթե դա նախատեսված է անդամ պետության օրենսդրությամբ.»։
2.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ՝
	
	Մ. Մյասնիկովիչ

